****

**คำอธิบายรายวิชา**

**ดนตรี-นาฏศิลป์**

**รายวิชาพื้นฐาน กลุ่มสาระการเรียนรู้ศิลปะ**

**ชั้นประถมศึกษาปีที่ 5 เวลา 40 ชั่วโมง/ปี**

ศึกษา ระบุองค์ประกอบของดนตรีในเพลงที่ใช้ในการสื่ออารมณ์ จำแนกลักษณะของเสียงขับร้องและเครื่องดนตรีที่อยู่ในวงดนตรีประเภทต่าง ๆ อ่าน เขียน โน้ตดนตรีไทยและโน้ตดนตรีสากล 5 ระดับเสียง สามารถใช้เครื่องดนตรีบรรเลงจังหวะและทำนอง ร้องเพลงไทยหรือเพลงสากลที่เหมาะสมกับวัย สามารถ ด้นสดง่าย ๆ โดยใช้ประโยคเพลงแบบถาม-ตอบ นำดนตรีมาเข้าร่วมในกิจกรรมการแสดงออกตามจินตนาการ สามารถอธิบายความสัมพันธ์ระหว่างดนตรีกับประเพณีในวัฒนธรรมต่าง ๆ รวมถึงบอกคุณค่าของดนตรีที่มาจากวัฒนธรรมที่ต่างกันได้ เข้าใจและแสดงออกทางนาฏศิลป์อย่างสร้างสรรค์ โดยเน้นการใช้ภาษาท่าและนาฏยศัพท์ในการสื่อความหมายและการแสดงออก บรรยายองค์ประกอบของนาฏศิลป์ พร้อมทั้งแสดงท่าทางประกอบเพลงหรือเรื่องราวตามความคิดของตน มีส่วนร่วมในกลุ่มในการเขียนเค้าโครงเรื่องบทละครสั้น ๆ เปรียบเทียบที่มาของการแสดงนาฏศิลป์ในชุดต่าง ๆ บอกประโยชน์ที่ได้รับจากการชมการแสดง เปรียบเทียบการแสดงประเภทต่าง ๆ ของไทยในแต่ละท้องถิ่น ระบุหรือแสดงนาฏศิลป์ นาฏศิลป์พื้นบ้านที่สะท้อนวัฒนธรรมและประเพณี

โดยใช้ทักษะกระบวนการทางดนตรีและนาฏศิลป์ในการแสดงออกทางดนตรีและนาฏศิลป์อย่างสร้างสรรค์ การวิเคราะห์ วิพากษ์วิจารณ์คุณค่างานดนตรีและนาฏศิลป์

เพื่อให้เห็นคุณค่างานดนตรีและนาฏศิลป์ที่เป็นมรดกทางวัฒนธรรม ภูมิปัญญาท้องถิ่น ภูมิปัญญาไทย และสากล รวมถึงเข้าใจความสัมพันธ์ระหว่างดนตรี-นาฏศิลป์กับประวัติศาสตร์และวัฒนธรรม และการนำความรู้ไปประยุกต์ใช้ในชีวิตประจำวัน มีจริยธรรม คุณธรรม และค่านิยมที่เหมาะสม

**ตัวชี้วัด**

|  |  |  |
| --- | --- | --- |
| **มาตรฐาน** | **ตัวชี้วัดระหว่างทาง** | **ตัวชี้วัดปลายทาง** |
| **มฐ. ศ 2.1** | **ป.5/2, ป.5/3, ป.5/5, ป.5/6, ป.5/7** | **ป.5/1, ป.5/4** |
| **มฐ. ศ 2.2** | **ป.5/2** | **ป.5/1** |
| **มฐ. ศ 3.1** | **ป.5/1, ป.5/2, ป.5/4, ป.5/6** | **ป.5/3, ป.5/5** |
| **มฐ. ศ 3.2** | **ป.5/1, ป.5/2** |  |
|  | **12 ตัวชี้วัด** | **5 ตัวชี้วัด** |

**รวม 17 ตัวชี้วัด**

**โครงสร้างรายวิชาพื้นฐาน ดนตรี-นาฏศิลป์ ป.5**

**เวลา 50 ชั่วโมง**

| **ชื่อหน่วย การเรียนรู้** | **มาตรฐาน การเรียนรู้/ตัวชี้วัด** | **สมรรถนะสำคัญ ของผู้เรียน** | **สาระสำคัญ** | **เวลา (ชั่วโมง)** |
| --- | --- | --- | --- | --- |
| **หน่วย**  **การเรียนรู้ที่ 1**  สนุกกับดนตรี | **ตัวชี้วัดระหว่างทาง**  **มฐ. ศ 2.1 ป.5/2** จำแนกลักษณะของเสียงขับร้องและเครื่องดนตรีที่อยู่ในวงดนตรีประเภทต่าง ๆ  **มฐ. ศ 2.1 ป.5/3**  อ่าน เขียนโน้ตดนตรีไทยและสากล 5 ระดับเสียง  **มฐ. ศ 2.1 ป.5/4**  ใช้เครื่องดนตรีบรรเลงจังหวะและทำนอง  **มฐ. ศ 2.1 ป.5/6**  ด้นสดง่าย ๆ โดยใช้ประโยคเพลง แบบถาม–ตอบ  **มฐ. ศ 2.1 ป.5/7**  ใช้ดนตรีร่วมกับกิจกรรมในการแสดงออกตามจินตนาการ  **ตัวชี้วัดปลายทาง**  **มฐ. ศ 2.1 ป.5/1**  ระบุองค์ประกอบดนตรีในเพลงที่ใช้ในการสื่ออารมณ์  **มฐ. ศ 2.1 ป.5/5**  ร้องเพลงไทยหรือเพลงสากล หรือเพลงไทยสากลที่เหมาะสมกับวัย | **1) สมรรถนะที่ 1** ความสามารถในการสื่อสาร  **2) สมรรถนะที่ 2** ความสามารถในการคิด  **3) สมรรถนะที่ 4** ความสามารถในการใช้ทักษะชีวิต | องค์ประกอบทางดนตรีเป็นส่วนสำคัญในการสื่ออารมณ์ของบทเพลง ลักษณะเสียงขับร้องของคนมีความแตกต่างกันไปตามเพศและวัย ลักษณะเสียงขับร้องในวงดนตรี แต่ละประเภทมีความแตกต่างกันไปตามจังหวะและทำนองเพลง การอ่านและเขียนตัวโน้ต เป็นทักษะพื้นฐานสำคัญในการฝึกขับร้องและบรรเลงเครื่องดนตรี  การฝึกขับร้องเพลงไทยในอัตราจังหวะสองชั้น ต้องมีหลักการปฏิบัติที่ถูกต้อง จึงจะร้องเพลงได้ไพเราะ การขับร้องเพลงสากลหรือเพลงไทยสากล จะมีแนวทำนองเพลงแตกต่างจากเพลงไทย และไม่มีการเอื้อน การขับร้องเพลงประสานเสียง เป็นการขับร้องเพลงที่เปล่งเสียงออกมาพร้อมกัน และเสียงที่เปล่งออกมาจะต้องผสมผสานกลมกลืนกัน  การขับร้องแบบด้นสด เป็นการร้องแบบถามและตอบ ผู้ขับร้องจะต้องมีปฏิภาณไหวพริบในการคิดเนื้อร้องขึ้นมาสด ๆ โดยไม่มีการเตรียมไว้ล่วงหน้า  เครื่องดนตรีประกอบจังหวะ ใช้สำหรับบรรเลงประกอบจังหวะเพลง ไม่สามารถไล่ระดับเสียงสูง-ต่ำ ได้ เครื่องดนตรีบรรเลงทำนอง เป็นเครื่องดนตรีที่มีเสียงสูงและต่ำเรียงลำดับกันมากกว่า 7 เสียง การใช้เครื่องดนตรีประกอบการแสดงนาฏศิลป์ จะทำให้การแสดงมีความน่าสนใจและสนุกสนานเพลิดเพลิน การเล่าเรื่องหรือแสดงละคร จำเป็นต้องสร้างสรรค์เสียงต่างๆ เพื่อให้เกิดความสมจริงและสร้างอารมณ์ร่วมให้กับผู้ฟังหรือผู้ชม | **16** |
| **หน่วย**  **การเรียนรู้ที่ 2**  ดนตรีกับวัฒนธรรมท้องถิ่น | **ตัวชี้วัดระหว่างทาง**  **มฐ. ศ 2.2 ป.5/2**  **อธิบายคุณค่าของดนตรีที่มาจากวัฒนธรรมที่ต่างกัน**  **ตัวชี้วัดปลายทาง**  **มฐ. ศ 2.2 ป.5/1**  **อธิบายความสัมพันธ์ระหว่างดนตรีกับประเพณีในวัฒนธรรมต่าง ๆ** | **1) สมรรถนะที่ 1** ความสามารถในการสื่อสาร  **2) สมรรถนะที่ 2** ความสามารถในการคิด  **3) สมรรถนะที่ 4** ความสามารถในการใช้ทักษะชีวิต | ดนตรีท้องถิ่นถือเป็นส่วนหนึ่งของประเพณีวัฒนธรรมท้องถิ่น และมีบทบาทในการมีส่วนร่วม กับงานประเพณีต่าง ๆในท้องถิ่น ดนตรีเป็นผลงานสร้างสรรค์ของมนุษย์ที่สะท้อนให้เห็นชีวิตความเป็นอยู่ของคนในสังคมและเป็นหลักฐานทางประวัติศาสตร์ที่นับว่าเป็นมรดกทางศิลปวัฒนธรรมที่มีคุณค่า | **4** |
| **หน่วย**  **การเรียนรู้ที่ 3**  มรดกนาฏศิลป์ | **ตัวชี้วัดระหว่างทาง**  **มฐ. ศ 3.1 ป.5/1**  บรรยายองค์ประกอบนาฏศิลป์  **มฐ. ศ 3.1 ป.5/2**  แสดงท่าทางประกอบเพลงหรือเรื่องราวตามความคิดของตน  **มฐ. ศ 3.1 ป.5/4**  มีส่วนร่วมในกลุ่มกับ การเขียนเค้าโครงเรื่องหรือบทละครสั้น ๆ  **มฐ. ศ 3.1 ป.5/6**  บอกประโยชน์ที่ได้รับจากการชมการแสดง  **ตัวชี้วัดปลายทาง**  **มฐ. ศ 3.1 ป.5/3**  แสดงนาฏศิลป์ โดยเน้นการใช้ภาษาท่าและนาฏยศัพท์ในการสื่อ  ความหมายและ การแสดงออก  **มฐ. ศ 3.1 ป.5/5** เปรียบเทียบการแสดงนาฏศิลป์ชุดต่าง ๆ | **1) สมรรถนะที่ 1**ความสามารถ ในการสื่อสาร  **2) สมรรถนะที่ 2** ความสามารถ ในการคิด  **3) สมรรถนะที่ 4** ความสามารถ ในการใช้ทักษะชีวิต | การแสดงนาฏศิลป์ไทย ต้องมีองค์ประกอบของการแสดงที่ครบถ้วน เพื่อให้การแสดงชุดนั้น ๆ มีความสวยงามและสมบูรณ์แบบที่สุด ในการแสดงนาฏศิลป์จึงจำเป็นต้องใช้ภาษาท่าและนาฏยศัพท์เพื่อสื่อความหมายในบทเพลงหรือเรื่องราวต่าง ๆ ที่ต้องการนำเสนอไปสู่ผู้ชม รวมถึงการแสดงละครที่ดีจะต้องมีองค์ประกอบของการแสดงที่ครบถ้วนและสมบูรณ์ โดยผู้เขียนบทละครต้องอาศัยทักษะต่าง ๆ เพื่อให้บทละครที่เขียนออกมานั้น  มีความสมจริงและสามารถสร้างความประทับใจให้กับผู้ชมการแสดงได้ ทั้งนี้ ในฐานะของผู้ชมการแสดงที่ดีควรปฏิบัติตนตามหลักการชมการแสดง เพื่อจะได้ถ่ายทอดความรู้สึกและคุณค่าของการแสดงรวมถึงได้รับประโยชน์จากการชมการแสดงอย่างเต็มที่ | **13** |
| **หน่วย**  **การเรียนรู้ที่ 4**  นาฏศิลป์พื้นบ้าน | **ตัวชี้วัดระหว่างทาง**  **มฐ. ศ 3.2 ป.2/1**  เปรียบเทียบการแสดงประเภทต่าง ๆ ของไทย ในแต่ละท้องถิ่น  **มฐ. ศ 3.2 ป.2/2**  ระบุหรือแสดงนาฏศิลป์ นาฏศิลป์พื้นบ้านที่สะท้อนถึงวัฒนธรรม และประเพณี  **ตัวชี้วัดปลายทาง**  **-** | **1) สมรรถนะที่ 1**ความสามารถ ในการสื่อสาร  **2) สมรรถนะที่ 2** ความสามารถ ในการคิด  **3) สมรรถนะที่ 4** ความสามารถ ในการใช้ทักษะชีวิต | นาฏศิลป์พื้นบ้านของไทยในแต่ละท้องถิ่นจะมีเอกลักษณ์เฉพาะที่งดงามต่างกันไป และการแสดงแต่ละชุดจะมีที่มาของการแสดงที่ต่างกัน แม้ว่าการแสดงนาฏศิลป์พื้นบ้านในแต่ละท้องถิ่นจะมีบางอย่างที่ต่างกัน แต่ก็ล้วนสะท้อนให้เห็นถึงวิถีการดำรงชีวิต ความเชื่อ จารีต ประเพณีวัฒนธรรม การประกอบอาชีพ ภูมิปัญญาพื้นบ้าน ฯลฯ ของผู้คนในท้องถิ่นนั้น ๆ ได้เช่นเดียวกัน | **7** |